<classify> RAIS Yoweri Museveni ametaka kuwapo kwa ushirikiano thabiti wa idara za usalama duniani na kubadilishana taarifa juu ya biashara haramu ya wanyamapori. Anasema kama isipodhibitiwa mapema itakuwa hatari kwa usalama wa nchi na kwa hifadhi zake.Aliyasema hayo jijini London, Uingereza wakati akihutubia mkutano kuhusu biashara haramu ya wanyamapori. Lengo la mkutano huo ulioitishwa na Waziri Mkuu wa Uingereza, Theresa May lilikuwa kueleza njia na mbinu za kupambana na biashara hiyo.Nazishauri serikali na wadau waliopo hapa kushirikiana hasa katika kupeana taarifa za kiintelijensia, kiuwezo na kiutendaji ili kuondoa kabisa biashara haramu ya wanyamapori na kuunga mkono maendeleo, alisema Museveni.Alisema biashara ya wanyamapori ni kubwa na inahitaji serikali mbalimbali kuungana ili kuiangusha. Aliongeza kuwa, biashara hiyo ndiyo njia mwafaka wa kuingiza fedha kwa ajili ya magaidi katika maeneo mbalimbali barani Afrika.Mbali na biashara ya nyama na wanyama wenyewe, pia biashara hiyo imesababisha kuuawa kwa tembo na faru kwa ajili ya kupata pembe zao. Anasema yapo mahitaji ya kufanya kazi pamoja kama wadau kukabiliana na vyanzo mbalimbali vya uharamia huu, wasafirishaji na nchi zinazonufaika kutokana na ujangili huu.Kwa miaka mingi Uganda imekuwa njia ya upitishwaji wa bidhaa za magendo zitokanazo na wanyamapori. Mfano, katika Kiwanja cha Ndege cha Kimataifa cha Entebbe kimekuwa na ukamataji wa kawaida wa bidhaa haramu zitokanazo na wanyamapori kutoka katika nchi jirani.  <topic>: KITAIFA 